# கிரிஷ் காசரவள்ளி

## தொழில்

காசரவள்ளி (வலது) ஒரு செய்தியாளர் கூட்டத்தில் தாராவுடன் (இடப்புறம்) ( 2005 )]]
காசரவள்ளி 1975 இல் புனேவில் இருந்து திரைப்பட இயக்கத்தில் நிபுணத்துவம் பெற்றார். அகிரா குரோசாவா, சத்யஜித் ராய், ஓசு, பெடெரிக்கோ ஃபெலினி மற்றும் அன்டோனியோனி ஆகியோரின் உலகம் இவருக்கு உத்வேகம் அளித்தது. மேலும் நவ-யதார்த்தவாத சினிமா மீதான இவரது நம்பிக்கை ஆழமடைந்தது. பல ஆண்டுகளுக்குப் பிறகு ஒரு நேர்காணலில், இந்த திரைப்படத் தயாரிப்பாளர்களால், குறிப்பாக ஓசுவால் தான் எவ்வாறு ஈர்க்கப்பட்டார் என்பதை நினைவு கூர்ந்தார். தான் இறுதி ஆண்டு படிக்கும் பொழுதே, தான் ஓர் உதவி இயக்குநராக வேண்டும் என்றே முடிவு செய்தார். பி. வி. கராந்த் இயக்கிய திரைப்படமான சோமனா துதி என்ற படத்தில் உதவி இயக்குநராகச் சேர்ந்தார். திரைப்படக் கல்லூரியிலிருந்து தங்கப் பதக்கத்துடன் வெளியேறினார். *அவேசே* என்ற இவரது படம் அந்த ஆண்டின் சிறந்த சோதனை குறும்படத்திற்கான வெள்ளித் தாமரை விருதை வென்றது.  
ஒரு சுதந்திர இயக்குநராக இவரது முதல் படம் 1977 இல் *கட்டாச்ரத்தா* ; இது இவருக்கு சிறந்த திரைப்படத்திற்கான தங்கத் தாமரை விருதினையும், ஒரு சில சர்வதேச விருதுகளையும் வென்றது. இந்த படத்தைத் தொடர்ந்து மேலும் பல தலைசிறந்த படைப்புகள் இவரிடமிருந்து வெளிவந்தன. சிறிது காலம், பெங்களூரில் உள்ள ஒரு திரைப்பட நிறுவனத்தின் முதல்வராகவும் பணியாற்றினார்.  
1981 ஆம் ஆண்டில் டி.எஸ். *நாகபாரனாவின் கிரஹனா* திரைப்படத்தின் இணை இயக்குநராக பணியாற்றியுள்ளார், 1987 ஆம் ஆண்டில் *தபரனா கதே*வுக்காக தனது இரண்டாவது தங்கத் தாமரை விருதினை வென்றார். இந்தியாவின் சிறந்த திருத்தப்பட்ட படங்களில் ஒன்றாகக் கருதப்படும் இது, ஓய்வுபெற்ற அரசு ஊழியரின் ஓய்வூதியத்தைப் பெறுவதற்கான பயனற்ற முயற்சிகளைக் கையாள்கிறது. 1997 ஆம் ஆண்டில், இவர் மற்றொரு தலைசிறந்த படைப்பான *தாய் சாஹேபா*வைக் கொண்டு வந்தார். இது இவருக்கு மூன்றாவது தங்கத் தாமரை விருதினை பெற்றுத் தந்தது. சுதந்திரத்திற்கு முந்தைய காலத்திலிருந்து இந்திய சமுதாயத்தில் ஏற்பட்ட மாற்றத்தை கையாளும் இயக்குனரின் மிகவும் முதிர்ந்த படைப்பாக *தாயி சாஹேபா* கருதப்படுகிறது.  
திரைப்படங்களில் இவர்து விவரிப்பு அமைப்பு தனித்துவமானது. மேலும் இது ஒரு சமூக சூழ்நிலையை சித்தரிக்கும் சக்திவாய்ந்த வழியைக் கொண்டிருந்தது. மறைந்த நடிகை சௌந்தர்யா நடித்த 2002 ஆம் ஆண்டில் வெளிவந்த திவீபாவுடன் தனது வெற்றியை மீண்டும் செய்தார். இது இவருக்கு நான்காவது தங்கத் தாமரை விருதை வென்றது. திவீபா இவரது முந்தைய படங்களிலிருந்து வேறுபட்டது. இது இசையை விரிவாகப் பயன்படுத்தியது. மேலும், பார்வைக்கு பிரமிக்க வைக்கிறது. தங்கத் தாமரை விருதுகளை வென்ற இந்த நான்கு படங்களைத் தவிர, இவர் 1979 இல் 'அக்ரமணா', 1981 இல் 'மூரு தாரிகலு', 1988 இல் 'பன்னட வேஷா', 1990 ல் 'மானே', 1996 ல் 'கிரௌரியா', 2004 இல் 'ஹசீனா', 2006 இல் 'நாயீ நெராலு' ஆகிய திரைப்படங்களையும் இயக்கியுள்ளார்.  
எஸ்.எல்.பைரப்பாவின் அதே பெயரைக் கொண்ட புதினத்தை அடிப்படையாகக் கொண்டு, மறுபிறவி பற்றிய மிகவும் தீவிரமான மற்றும் வினோதமான கருத்தை 'நாயி நெராலு' கையாண்டது. காசரவள்ளி இந்த விஷயத்திற்கு வேறுபட்ட விளக்கத்தை அளித்துள்ளார். இது கராச்சி திரைப்பட விழாவில் சிறந்த திரைப்பட விருதை வென்றது. கராச்சி சர்வதேச விழாவிலும் சிறந்த கௌரவத்தை வென்ற முதல் கன்னடத் திரைப்படமானது.  
2008 ஆம் ஆண்டில் வைதேகியின் அதே பெயரின் சிறுகதையை அடிப்படையாகக் கொண்டு *குலாபி டாக்கீஸை* இயக்கியுள்ளார். இது பல சர்வதேச திரைப்பட விழாக்களில் காட்டப்பட்டது, விருதுகள் மற்றும் பாராட்டுகளை பெற்றது. 2010 ஆம் ஆண்டில், இவர் *கனசெம்பா குதுரேயநேரி* என்ற படத்தை இயக்கினார். இது இவருக்கு பல சர்வதேச விருதுகளைப் பெற்றுத் தந்தது. 2011 ஆம் ஆண்டின் சிறந்த கன்னடத் திரைப்படத்திற்கான தேசியப் திரைப்பட விருதை வென்ற தனது *கூர்மாவதாரா* என்ற படத்தை இயக்கியுள்ளார். 2015 ஆம் ஆண்டில் அடூர் கோபாலகிருஷ்ணன் பற்றிய *இமேஜஸ் / ரெப்லெக்சன்ஸ்* என்ற பெயரில் ஒரு ஆவணப்படம் தயாரித்தார்.  
ரோட்டர்டாமின் சர்வதேச திரைப்பட விழா 2003 இல் இவரது படங்கள் திரையிடப்பட்டது. ஆகத்து 2017 இல், கோவாவின் *என்டர்டெயின்மென்ட் சொசைட்டி* இவரது நினைவாக கோவாவில் ஒரு திரைப்பட விழாவை ஏற்பாடு செய்தது.